Елімізде ЖРВИ-дің 1 млн 370 мың жағдайы тіркелді
DATE: 15:44, 29 Қараша 2023 | GMT +5
TITLE: Елімізде ЖРВИ-дің 1 млн 370 мың жағдайы тіркелді
URL: https://kaz.inform.kz/news/elmzde-zhrvi-dn-1-mln-370-min-zhagdayi-trkeld-dbb3d4/
META: DATE: 15:44, 29 Қараша 2023 | GMT +5
TOTAL WORDS: 179
AUTHOR(S):
TEXT: «Осы жылдың 10 айында 21 инфекциялық ауру, оның ішінде: оба, тырысқақ, дифтерия, полиомиелит, сүзек аурулары, құтыру, лейшманиоз, туляремия аурулары тіркелген жоқ. Былтырғы жылмен салыстырғанда 39 инфекциялық ауру бойынша сырқаттанушылық, оның ішінде COVID инфекциясы - 37 есе, бактериялық дизентерия - 2, 8 есе, риккетсиоз - 2, 2 есеге, ботулизм - 49, 5, ротавирустық энтерит – 26, серозды менингит – 26 пайызға және сальмонеллез, эхинококкоз сияқты өзге де аурулар төмендеді. Ағымдағы осы эпидемиологиялық маусым басталғаннан бері ЖРВИ-дің 1 млн 370 мың жағдайы тіркелді, оның ішінде жрвимен ауырғандардың 66 пайызын 14 жасқа дейінгі балалар құрайды», - деді министр Орталық коммуникациялар қызметіндегі брифингте. Министр дерегінше, өткен жылдың сәйкес кезеңімен салыстырғанда сырқаттанушылық 8 пайызға төмен. Қараша айынан бастап тұмаудың 115 зертханалық расталған жағдайы тіркелді. Оның ішінде 14 жасқа дейінгі балалардың арасында 36-сы расталды. Алдыңғы жылдардағыдай А тұмауының және В тұмауының айналымы байқалады. Былтырға қарағанда 8, 1 пайызға төмен. «Сонымен қатар, бұрынғыдай риновирустар, бокавирустар, РС вирустары, аденовирустар, паратұмау сияқты басқа респираторлық инфекциялар тіркелуде. Тұмауға қарсы вакцинациялау науқаны аяқталды. 2 млн 400 мың адам егілді. Бұл жалпы халықтың 12, 1 пайызын құрайды», - деді Ажар Ғиният
